Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 220

4. évfolyam Témakör Tartalom Rendgyakorlatok, téri tájékozódás Segítséggel: Sorakozás magasság szerint különböző módon (sor, oszlop), igazodás, takarás. A tanuló helye a térben, társakhoz, tárgyakhoz viszonyítva (térérzékelés). Irányítással: Testfordulatok ugrással, megadott irányba, jelre, vezényszóra. Önállóan: A tanult térbeli tájékozódást segítő irányok neveinek, viszonyfogalmainak alkalmazása felszólításra. Alapmozgások Segítséggel: Statikus helyzetek: kéz- és lábtámaszok. Járás közben magasabb tárgyak, akadályok átlépése. Mászás bordásfalon egyik kéz és az azonos oldalú láb elengedésével. Egyensúlyozó járás hátrafelé tornapadon, tárggyal a kézben. Függeszkedés: bordásfalon lábgyakorlatok (térdfelhúzás, nyújtás), gyűrűn hintázás. Alacsony akadályok átugrása. Gurulás a hossztengely körül váltakozó testhelyzetből indítva, sorozatban. Guruló átfordulás előre, guggolásból guggolásba érkezve. Irányítással: Ütemes járás emelkedőn és lejtőn hosszú lépéshosszal. Járás magas térd- és sarokemeléssel különböző irányba (előre, hátra, oldalra). Lépcsőjárás fokonként folyamatosan, kapaszkodás nélkül, lefelé utánlépéssel. Egyensúlyozó járás nehezített körülmények között: tárggyal a kézben, tornapadon. Tárgyakra, akadályokra fellépés és leugrás. Önállóan: Kúszás torna- és játékszerekből épített akadályok alatt és között. Mászás szabadtéri játékokra, tornaszerekre. Folyamatos szökdelés előre, hátra. Alapvető testhelyzetek, testrészekkel végezhető szabad- és kéziszergyakorlatok Segítséggel: Testrészekkel végezhető szabad- és kéziszergyakorlatok két ütemre. Két egyszerű mozgáselem (ugrás terpeszben kézemeléssel) összekapcsolása. Aszimmetrikus kéztartások alkalmazása. Légzőgyakorlatok Segítséggel: A ki- és belégzés összhangja a kézmozdulatokkal járás közben. Önállóan: Fúvógyakorlatok versenyszerűen (pihe-, pingponglabda). Dobások, labdás gyakorlatok Önállóan: Labda földhöz pattintása, elkapása álló helyzetből. Labda folyamatos pattogtatása egy (az ügyesebbik) kézzel álló helyzetben. Labda feldobása a levegőbe, a visszaérkező labda birtokba vétele járás közben. Dobások, labdás gyakorlatok Egykezes, kétkezes felső- és alsódobás társnak. Célba dobás kislabdával nagyobb tárgyra. Álló labda elrúgása nekifutásból. Játékos versenyek Irányítással: Labdával végezhető váltóversenyek. Sorversenyek. Fogójátékok. 2000/135/II. szám Követelmény — Térbeli irányokat és viszonyfogalmakat a mozgásos feladatok végrehajtásakor segítséggel alkalmazni. — Legyen képes saját és társai testrészeit verbális utasításra megmutatni, testrészeit megnevezni. — Ismerje fel, bemutatás alapján tudja reprodukálni az egyes járásmódokat, egyszerű alapmozgásokat. — Megközelítőleg pontosan tudja leutánozni a legegyszerűbb testhelyzeteket, kar- és lábtartásokat. — Tudjon két elemből álló mozdulatsort bemutatás után visszaadni. — Legyen képes egyenletes, közepes tempójú ütemezésre (zene, dob, síp, egyéb hangszer), járás közben megközelítően pontos reagálásra. — Tudja a labdát fogni, továbbítani, elkapni, célba dobni. — Törekedjen az egyszerű játékszabályok betartására.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes